fi fi fi fi fi fi fi et fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi pl fi en fi fi ceb fi sv fi en fi wa fi de fi fi fi fi fi fi fi et fi fi fi fi fi fi fi fi fi fi pl fi fi fi fi fi fi fi fi fi fi fi fi fi fi fi
Tiedon eettinen käyttö - Johdatus tiedonhankintaan -opas - Tiedonhakijan oppaat at Turku University of Applied Sciences
Näyttää siltä, että selaimesi on Internet Explorer 11 tai vanhempi. Selainta ei tueta, joten käytä muuta selainta.
Johdatus tiedonhankintaan -opas: Tiedon eettinen käyttö
Tieteelliseen kirjoittamiseen ja hyvään tieteelliseen käytäntöön kuuluu olennaisena osana lähteisiin viittaaminen. Mainitse alkuperäinen lähde aina, kun otat tietoa painetuista tai elektronisesta aineistosta kuten kirjoista, aikakauslehdistä tai vaikkapa opiskelutoverin tutkimussuunnitelmasta, eli:
Hyödynnät toisten tekemää tekstiä, ideoita, tutkimustuloksia, kuvitusta, jne.
Referoit toisten ideoita ja argumentteja omin sanoin.
Esität faktatietoja, jotka eivät ole yleisesti tiedossa.
Lähdeviittauksilla teet selväksi, mitkä ideoista ja teksteistä ovat omiasi ja mitkä toisilta lainattuja. Mikäli lähdeviittauksesi ovat epäselviä, olet vaarassa syyllistyä plagiointiin. Plagioinnilla tarkoitetaan yleisesti toisen tekstin, ajatusten tai ideoiden luvatonta kopiointia. Plagiointi on usein tahatonta, ja se on vältettävissä harjoittelemalla hyvät kirjoitus- ja viittauskäytännöt.
Turun ammattikorkeakoulussa opiskelutehtävien ja opinnäytetöiden tekstilainauksien tarkastukseen ja plagioinnin tunnistukseen käytetään Urkund-nimistä ohjelmistoa.
Avoimesta verkosta löytyviä aineistoja suojaa pääsääntöisesti tekijänoikeus, olipa kyseessä kirjoitettu teksti, valokuva, video tai mikä tahansa muu aineisto. Tekijänoikeus merkitsee tekijän yksinoikeutta päättää, miten ja missä hänen teostaan käytetään. Tekijänoikeuden suojaamaa aineistoa ei saa levittää, kopioida tai muokata ilman tekijän lupaa. Jos teosta käytetään tekijän luvalla, tulee tekijän nimi ilmoittaa. Tekijän nimen ilmoittamalla ei kuitenkaan voi kiertää tekijänoikeuden asettamia rajoituksia, jos lupaa käyttöön ei ole. Siteeraaminen eli lainauksen ottaminen on sallittua ilman erillistä lupaa.
Tekijänoikeus syntyy automaattisesti sillä hetkellä, kun teos luodaan. Halutessaan tekijä voi liittää teoksensa yhteyteen copyright-merkinnän (©), mutta tekijänoikeus on voimassa silloinkin, kun copyright-merkkiä ei käytetä. Tekijänoikeus suojaa teosta, vaikka tekijä laittaisi teoksensa kaikkien saataville esim. sosiaaliseen mediaan. Vaikkapa Facebookista tai blogeista löytyviä valokuvia ei siis voi käyttää ilman lupaa.
Kaikki aineistot eivät saa tekijänoikeussuojaa ja niitä voi käyttää vapaasti. Tällaisia aineistoja ovat:
lait, asetukset sekä monet muut viranomaisten asiakirjat
aineistot, jotka eivät ylitä teoskynnystä
vanhat aineistot (tekijänoikeuden suoja kestää pääsääntöisesti teoksen tekijän elinajan sekä 70 vuotta hänen kuolinvuotensa päättymisestä).
Miten käytän CC-lisensoituja aineistoja?
Mitä ovat Creative Commons -lisenssit?
Creative Commons -lisenssien avulla teoksen (esimerkiksi kuvan, tekstin tai videon) tekijä voi määritellä, miten muut saavat teosta käyttää. Tekijänoikeus säilyy tekijällä, mutta CC-lisenssien avulla on mahdollista myöntää teoksen käyttäjälle enemmän käyttöoikeuksia kuin tekijänoikeus muutoin sallisi.
CC-lisenssit koostuvat neljästä ehdosta (BY, NC, ND, SA), joita yhdistelemällä syntyy kuusi erilaista CC-lisenssiä. Jokaisessa lisenssissä on mukana BY-ehto, joka edellyttää aina tekijän nimen mainitsemista. Teosta voi kuka tahansa käyttää lisenssin ehtojen mukaisesti ilman tekijän erillistä lupaa.
Kuva: Andy Melton (CC BY-SA 2.0)
Nimeä (BY, ByAttribution) = Tekijän nimi on mainittava, muutoin teosta saa käyttää vapaasti.
Epäkaupallinen (NC, NonCommercial) = Teoksen kaupallinen käyttö on kielletty, muutoin teosta saa käyttää vapaasti.
Ei muutoksia (ND, NoDerivates) = Teoksesta ei saa luoda johdannaisteoksia / muunnelmia, muutoin teosta saa käyttää vapaasti.
Jaa samoin (SA, ShareAlike) = Teoksesta tehtyjä muunnelmia saa levittää vain samalla lisenssillä kuin alkuperäistä teosta.
Peruslisenssien lisäksi järjestelmään kuuluu ns. CC0-lisenssi, jonka avulla tekijä voi luopua kaikista oikeuksista teokseensa.
Lisenssit merkitään siten, että ensimmäisenä on kirjainyhdistelmä CC, jota seuraa välilyönti ja väliviivoilla eroteltu luettelo lisenssiehtojen lyhenteistä (esim. CC BY-SA 4.0, Nimeä-Jaa samoin). Numeroyhdistelmä 4.0 viittaa lisenssin versionumeroon.
Lisenssimerkintä on yleensä selkeästi näkyvillä kuvan yhteydessä tai esimerkiksi verkkosivun alareunassa joko kirjainyhdistelmänä, symbolina tai aukikirjoitettuna. Lisenssimerkintää klikkaamalla avautuu tiivistelmäsivu, jossa kerrotaan selkeästi ja lyhyesti aineiston tärkeimmät käyttöehdot. Tiivistelmän taustalla olevaan lakitekstiin voit tutustua tiivistelmäsivulta löytyvästä linkistä.
Jos et löydä merkintää CC-lisenssistä, kuva tai muu materiaali ei todennäköisesti ole jaettu millään CC-lisenssillä. Jos et ole varma käyttöoikeuksista, älä käytä aineistoa tai tarkista aineiston käyttöoikeus tekijältä.
Miten käytän CC-lisensoituja aineistoja?
CC-lisensoidun kuvan tai muun aineiston käyttö edellyttää, että toimit lisenssin ehtojen mukaisesti. Merkitse käyttämäsi kuvan tai muun aineiston yhteyteen vähintään:
tekijän nimi tai nimimerkki
lisenssi, jolla teos on jaettu sekä linkki lisenssiin
lähde / linkki teoksen alkuperäiseen julkaisupaikkaan
muunnelmissa on mainittava sekä alkuperäinen tekijä että muunnelman tekijä sekä ilmaistava jotenkin, mitä kumpikin on tehnyt (tarkista aina ensin, että lisenssi sallii teoksen muuntelun).
Jos aineisto on jaettu CC0-lisenssillä, on tekijä luopunut kaikista oikeuksistaan ja luovuttanut teoksen vapaaseen yleiseen käyttöön. Tällöin tekijä- ja lisenssitietoja ei periaatteessa tarvitse ilmoittaa.
Huom! Mikäli hyödynnät CC-lisensoituja materiaaleja opetuksessa tai oppimateriaaleissa, merkitse tekijä- ja lisenssitiedot myös CC0-lisensoitujen aineistojen yhteyteen. Lue lisää Digitaaliset aineistot opetuksessa -oppaasta.
Kuva: Kristina Alexanderson (CC BY-NC-ND 2.0)
Kuva: Marco Verch (CC BY 2.0)
Creatice Commons –lisensoitua aineistoa voi hakea verkosta lukuisten erilaisten haku- ja sisältöpalveluiden avulla. Tälle sivulle on koottu valikoima palveluita, joista voit etsiä käyttöoikeuksiltaan vapaata tai osittain rajoitettua aineistoa. Muista aina tarkistaa käyttämäsi palvelun tai aineiston käyttöehdot.
Etsi monenlaista avointa sisältöä:
Creative Commons Search -hakupalvelu kokoaa yhteen useita erilaisia palveluita ja hakukoneita, jotka sisältävät CC-lisensoituja aineistoja (mm. YouTube, Jamendo, Google, Flickr). Kirjoita hakukenttään hakusanasi ja valitse, mistä palveluista haluat etsiä sisältöä.
Googlen tarkennetussa haussa voit rajata hakutuloksia käyttöoikeuksien perusteella kohdasta Käyttöoikeudet. Saat hakutulokseksi sisältöä, jolle on annettu Creative Commons- tai muu vastaava käyttöoikeus.
Kuvia, taideteoksia, museoesineitä, videoita ja äänitteitä eurooppalaisista kirjastoista, arkistoista ja museoista. Sisältää paljon CC-lisensoituja aineistoja, mutta tarkista aina käyttöoikeus aineiston yhteydestä.
Sisältää runsaasti CC-lisensseillä jaettuja kuvia. Voit suodattaa kuvia käyttöoikeuksien perusteella: Valitse haun jälkeen sivun vasemman reunan pudotusvalikosta tarpeeseesi sopiva käyttöoikeus.
Kuvapankki, joka sisältää pelkästään CC0-lisensoituja kuvia.
Kuvapankki, joka sisältää pelkästään CC0-lisensoituja kuvia.
Kuvapankki, joka sisältää pelkästään CC0-lisensoituja kuvia.
Googlen kuvahaussa on mahdollista suodattaa kuvia käyttöoikeuksien perusteella. Valitse haun jälkeen Hakutyökalut > Käyttöoikeudet ja valitse tarpeeseesi sopiva käyttöoikeus, esimerkiksi "Saa käyttää uudelleen ja muokata". Saat hakutulokseksi sisältöä, jolle on annettu Creative Commons- tai muu vastaava käyttöoikeus.
Creative Commons -lisenssien avulla voit määritellä käyttöoikeuden myös omiin teoksiisi, vaikkapa julkaisemiisi valokuviin tai mihin tahansa muuhun materiaaliin. Creative Commons -lisenssit ovat kaikkien käytettävissä, eikä niiden hyödyntäminen edellytä esimerkiksi rekisteröintiä tai erillistä lupaa. Lue lisää Creative Commons Suomi -sivustolta.
Valitse sopiva lisenssi CC-lisenssin valinta -kaavion avulla (Aalto yliopisto: ImagoOA-opas) tai Creative Commons -lisenssivalitsimella ja liitä tieto valitsemastasi lisenssistä teoksesi yhteyteen.
Video: Creative Commons Finland, Näin lisäät CC-lisenssin aineistoosi  (CC BY-SA 4.0)
Tämä opas on tarkoitettu Turun AMK:n opiskelijoille ja henkilökunnalle itsenäisen tiedonhankinnan tueksi. Opas on Tiedonhankinnan perusteet -verkkokurssin oppimateriaalia.
Tutkimuseettisen neuvottelukunnan (TENK) ohje hyvään tieteelliseen käytäntöön.
Kopioston tuottama pelillinen verkkomateriaali tekijänoikeuksista. Kopiraittila on myös tekijänoikeusopas, josta löydät tietoa tekijänoikeudesta ja vastauksia usein kysyttyihin kysymyksiin.
Tekijanoikeus.fi-verkkosivulla on oppilaitoksille ja kaikille kansalaisille kattavaa ja helppolukuista tietoa tekijänoikeudesta, Suomen tekijänoikeusjärjestöistä ja opetusmateriaalista.
Tietoa Creative Commons -lisensseistä.
CC BY -lisenssi – hyödyt ja tutkijan oikeudet
Avointiede.fi sivulla julkaistu artikkeli tutkimusartikkelien avoimesta lisensoinnista.
Ohje tekijänoikeuksiin liittyvästä avoimesta lisensoinnista tutkijoille ja tieteellisille kustantajille (pdf)
Perustietoja Creative Commons -lisensseistä ja niiden käytöstä tutkimusjulkaisujen ja tutkimusaineistojen avoimessa lisensoinnissa.
Ota yhteyttä Turun ammattikorkeakoulun kirjastoon  e-lomakkeella  tai s-postilla kirjasto@turkuamk.fi. Tervetuloa myös kampuskirjastoihin, autamme mielellämme!
Kirjaston aukiolo- ja ohjausajat
Tämä teos on lisensoitu Creative Commons Nimeä 4.0 Kansainvälinen -lisenssillä.
<< Edellinen: Tiedonhaun arviointia
Päivitetty viimeksi: Jan 31, 2022 1:49 PM